Jeg var blot en 15-årig knejt tilbage i 2006, da man egen far fik et hjertestop i Portugal, hvor han boede.  Hans forlovede skynder sig ud af huset, og ned ad gaden for at finde hjælp, men desværre lukker og låser døren bag hende.  Der bliver ringet efter ambulance, og naboerne finder en stige frem så de kan komme ind via altanen, men han ender i koma.  Han dør 2-3 måneder senere. Han blev vist nok 50 år gammel.  Når man står i en liv-og-død situation kan hjernen slå helt fra, hvis man ikke er det mindste beredt på det.  Spekulerer også tit på, om jeg kunne have gjort en forskel hvis jeg havde vidst alle fakta.. Visse ting om min fars psykiske helbred blev holdt skjult for mig. For at gøre en lang historie kort, havde han i et par uger ignoreret hans læges klare besked om at han skulle droppe smøger og alkohol.  Hvis jeg nu havde vidst at min far kunne blive manisk i perioder, hvis jeg nu vidste at han sked hul i eget helbred, hvis jeg nu kunne have overbevist ham om han skulle tage medicin for både krop og sind... Det er en skrue uden ende.